Նոր Ազնաբերդ

Նոր Ազնաբերդ, գյուղ Հայաստանի Վայոց ձորի մարզումՎայոց մարզի մարդահամար, 2008 ՝ հայ-ադրբեջանական շփման գծի հարևանությամբՀայաստանի Հանրապետության կառավարության որոշում «Հայաստանի Հանրապետության սահմանամերձ համայնքների ցանկը հաստատելու մասին» 17 նոյեմբերի 1998 թվականի N 713, քաղ. Երևան։։

Մարզկենտրոնից 42 կմ հարավ-արևելք, Ճահուկ գետի վերին հոսանքի ձախակողմյան վտակի ափին, Վայոց ձորի լեռների հարավային բարձրադիր լանջին։

Իթռղանը վերանվանվել է Գյուլստան 1935 թ. հունվարին«Հայաստանի և հարակից շրջանների տեղանունների բառարան», հտ. 1, էջ 910, ապա` Նոր Ազնաբերդ` 1991 թ. ապրիլի 3-ին։

 Աշխարհագրություն 
Գյուղի միջով անցնում է Ճահուկ և Լվիս կոչվող գետակները։ Գյուղը սահմանակից է Նախիջևանի Բզկով գյուղին, որի հետ ունի մոտ 5 կմ սահման, սահմանակից է նաև մարզի Խնձորուտ և Սերս համայնքներին։ Մարզկենտրոնից հեռու է 46 կմ, ծովի մակերևույթից բարձր է 1630 մ։

Գյուղի ընդհանուր տարածքը կազմում է 1191 հա։

 Բնակչություն 
Ըստ Հայաստանի 2011 թ. մարդահամարի արդյունքների՝ Նոր Ազնաբերդի մշտական բնակչությունը կազմել է 126, առկա բնակչությունը՝ 122 մարդ2011 թ Հայաստանի մարդահամարի արդյունքները։ Մինչև 1989 թ. բնակեցված է եղել ադրբեջանցիներովԶավեն Կորկոտյան, «Խորհրդային Հայաստանի բնակչությունը վերջին հարյուրամյակում (1831-1931)»։
Նոր Ազնաբերդի բնակչության փոփոխությունը ժամանակի ընթացքում՝ ստորև.

 Տնտեսություն 
Բնակչությունը զբաղվում է անասնապահությամբ և դաշտավարությամբ։

 Պատմամշակութային կառույցներ 
1991 թվականին գյուղի մուտքի մոտ՝ Տաք ջուր կոչվող տարածքում, տեղադրվել է ղարաբաղյան շարժման զոհերի հիշատակին նվիրված հուշակոթող և խաչքար։

Ճահուկ գետի վրա են գտնվում Վերին Շենիկ գյուղի ավերակները։

 Հասարակական կառույցներ 
Գյուղը կրթական հաստատություն չունի, երեխաները հաճախում են հարևան Խնձորուտ գյուղի դպրոցը։ Գյուղն ունի մշակույթի տուն, որը չի գործում։

 Տես նաև 
 Ազնաբերդ

 Արտաքին հղումներ 




 Ծանոթագրություններ 

Կատեգորիա:Հայ-ադրբեջանական շփման գծի բնակավայրեր հայկական կողմից
Կատեգորիա:Վայոց ձորի մարզի բնակավայրեր
Կատեգորիա:Վայոց ձորի մարզի գյուղեր
Կատեգորիա:Վայք համայնքի բնակավայրեր